**INFORMASJON OM TILRETTELEGGING**Universitet og høyskoleloven §4-3 (5) “Institusjonen skal, så langt det er mulig og rimelig, legge studiesituasjonen til rette for studenter med særskilte behov. Tilretteleggingen må ikke føre til en reduksjon av de faglige krav som stilles ved det enkelte studium.”  
  
KRAV TIL SKOLEN  
Individuell tilrettelegging skal kompensere for eventuelle ulemper en funksjonshemming, eller særskilde behov medfører. Tilretteleggingen kan ikke føre til reduksjon av de faglige krav.  
Det er krav at skolen er universelt utformet slik at alle, også de med funksjonsnedsettelse, kan ha mulighet til å fullføre et studium her.

Skolen skal gå i dialog med studenten som ber om tilrettelegging, og det skal fattes et vedtak hvorvidt studenten får tilrettelegging eller ikke. Vedtaket skal inneholde en begrunnelse av som er mulig og hva som er faglig forsvarlig.

KRAV TIL STUDENTEN  
I forarbeidet til loven står det: den som krever tilrettelegging har medvirkningsplikt. Studenten må levere inn sykemelding/legerklæring eller en rapport/bekreftelse på for eksempel dysleksi. Hvis studenten har en utredning er dette å fortrekke siden dette er et hjelpeverktøy. Studenten plikter å gå i dialog med skolen om mulige og gjennomførbare tiltak. En student som motsetter seg å medvirke kan ikke kreve tilrettelegging.

AVTALE  
Avtalen om tilrettelegging skal være skriftlig, og skal signeres av begge parter. Avtalen vil være gjeldende for 1 år av gangen i 1.-3.år, men må fornyes før hvert masterkurs og før diplomsemester. Dette fordi masterkurs vil være av varierende natur og kreve ulike type tilrettelegging, det samme med diplom som er et selvprogrammert semester som krever stor grad av selvstendig arbeid.

Avtale om tilrettelegging skal normalt være gjort før semesterstart, men det er også mulig å inngå avtale om tilrettelegging underveis i semesteret. Avtale om tilrettelegging er et enkeltvedtak. Enkeltvedtak kan påklages, se retningslinje for klage

TILRETTELEGGING GIS NORMALT  
-Ved egen eller nær families sykdom (legeattest må forevises, NB! ved dødsfall kreves ikke attest) Ved lang tids sykdom må det vurderes om fullført år/fullført kurs er gjennomførbart.

-Ved funksjonsnedsettelse (som bevegelseshemmede eller studenter med kroniske lidelser lese- og skrivevansker, ADHD/ADD, Asberger, pyskiske lidelser)   
-psykososiale vansker.

HVILKEN TILRETTELEGGING KAN SKOLEN GI?  
  
-fysisk tilrettelegging

-alternativ eksamensform

-tolkehjelp på eksamen

-ekstra veiledning i skriving av hjemmeeksamen.(merk: man får ikke fritak)

-ekstra tid i skriving av hjemmeeksamen

-informasjon om dysleksi til sensor ved hjemmeeksamen

-utsatt eksamen (ved lengre tids sykdom under/rett før eksamen)

-utsatt innlevering (inntil 2 uker)

-fritak fra kurs (ved ellers god faglig progresjon). Skal begrunnes overfor sensorene.

-supplering (ved faglige mangler) inntil 2 uker. Unntak: 1. klasse, her kan studentene jobbe over sommeren, men suppleringen skal være fullført før oppstart i 2. klasse.

-tilrettelagt studieløp over lengre tid. Ved lengre tids sykdom eller ved redusert arbeidekapasitet vil det være vanskelig å gjennomføre studiet på normert tid og samtidig opprettholde faglige krav. I slike tilfeller kan skolen tilrettelegge slik at studenten kan ta kurs over lengre tid.

EKSTERNE RESSURSER  
  
NAV/Hjelpemiddelsentralen. Studenten kan søke om programvare som fungere som støtte i lese og skrivearbeid. Skolen bør også se på om vi kan kjøpe inn eller laste ned programvare på en utlånspc for studenter med dysleksi.

NLB: Norsk lyd- og blindeskriftsbibliotek har pensumlitteratur i lydbok. [www.nlb.no](http://www.nlb.no)

Sammen: kan tilby veiledning til studenten. Har også kurs som kan passe for studenter med sosial angst/presentasjonsangst med mer. Har god erfaring med studenter med nedsatt funksjonshemming.

Statped: Gjør utredninger. Er i utgangspunktet inne bare i barne og ungdomsskole, men ser at også studenter har behov for utredninger.

Lånekasse: Blir studenten syk over lengre perioder, og ikke kan følge planlagt studieprogresjon kan du søke om omgjøring av lån til stipend i Lånekassen. Dette må søkes om og gjelder ikke hvis studenten er syk når semesteret starter. Lånekassen tilbyr og ekstra stipend til studenter som ikke har kapasitet til å jobbe ved siden av studiene. Det er vanskelig å finne informasjon om dette på lånekassens sider, studentene må selv ta kontakt med lånekassen.

Ved særlige utfordringer er det mulig å søke NAV om en mentorordning, der en utpekt person vil være en hjelperessurs for studenten i en avgrenset periode. Dette kan være både faglig og organisatorisk. Dette krever en diagnose og dokumentasjon på utredning. Det vil være BAS som søker på vegne av studenten, og som vil få lønnstilskudd for å engasjere en slik personlig ressurs.